  Виталий Пронин Иж дасяське 253 ар тырмонзэ пусйыны! Шӧдӥське: таяз радэ шулдыръяськонъёсы котькулэсь трос адямиос пыриськозы. Соин ик турлы ужрадъёс ортчозы шоркарлэн пӧртэм сэрегъёсаз. Фейерверк но огдыре кык интыысь пазьгиськоз.11-тӥ июне 20 часысен Александр Невскийлэн соборез азьын кырӟалозы республикаысьтымы тодмо хоръёс.12-тӥ июне 9 часын А. Дерябинлэн синпелетэз азе сяська тугокоос валён, митинг.10 часысен 11 часозь Эшъяськон монумент азьын - Россилэн нуналызлы сӥзем сӥё-дано ужрад.10 часысен Шор площадьын мугорез посыны, зарядка лэсьтыны луоз спортысь тодмо кизилиен ӵош.11 часын Пушкин ураметӥ ортчоз шествие, туэ со сӥземын Сочиын ортчоно Олимпиадалы. Та вакытэ ик пӧртэм интыосын кутско ни шудонъёс, ӵошатсконъёс, эктон-кырӟанъёс.13 часын Ижын улӥсьёсты но куноосты Гербере вите Кызьпу арама.18 часын Шор площадьысь шор сцена вылэ потозы Ижысь искусствоосъя 2 номеро школаысь нылпиос, возьматозы удмурт проектсэс.20 час 15 минутэ учкисьёслы люкалоз Леонид Агутин.22 час 15 минутэ - фейерверк.Мукет ужрадъёс сярысь пыр-почгес тодыны луоз Иж городлэн сайтысьтыз.Элина Кумачёва Туспуктэмез: izhcitylife.ru Теги: Иж Ижкарлэннуналыз юмшан  